IV Premis COMLL a projectes de recerca en l’Atenció Primària de salut 2024

L’objectiu d’aquests premis es motivar els professionals de la medicina per a la realització de projectes de recerca en l'Àmbit de l'Atenció Primària de Salut a Lleida.

El Col·legi Oficial de Metges de Lleida (COMLL) convoca la quarta edició dels Premis COMLL a la recerca en l’Atenció Primària amb la finalitat de facilitar i fomentar la recerca entre els equips d’Atenció Primària de salut i les persones i grups que hi treballen.

# Premis

Dos premis dotats amb la quantitat única i indivisible de 1.500€ cadascú i certificació a les persones autores de l’assoliment dels premis.

# Convocatòria 2024

El termini per a la presentació de treballs restarà obert des del dia 19 de setembre fins al 18 d’octubre de 2024.

# Bases

Pot optar als premis qualsevol persona professional col·legiada al COMLL que treballi en algun Equip d’Atenció Primària (EAP), grup de treball d’Atenció Primària de Salut i que treballin a l'Àmbit de l'Atenció Primària de Salut d’ICS Lleida, Alt Pirineu i Aran.

El projecte presentat ha de ser innovador i reproduïble. El projecte ha de tenir aprovat el CEI o indicar que s’ha sol·licitat. Els premis són compatibles amb altres guardons que rebi o hagi rebut el projecte, exceptuant els projectes ja premiats en anteriors edicions del Premi COMLL de Lleida a Recerca en Atenció Primària.

Es presentarà en format PDF amb un màxim de 1.500 paraules. S’ inclourà:

* el títol, l’objecte i la descripció del treball, que aporta d’innovador, pràctic i reproduïble,
* el nom de l’equip o grup i autoria (fins un màxim de 8 persones).
* els beneficis i les aplicacions per a la ciutadania i per a l’Atenció Primària, així com reflectir els àmbits i espais on tenen lloc.
* El Certificat d´aprovació del CEI o acusament de rebuda del CEI

Els treballs s´enviaran per duplicat, un amb identificació de l´autor i l´altre anonimitzat.

Les persones de l’autoria estaran identificades únicament en el primer full, amb el títol del treball, per permetre l’avaluació cega del mateix. S’inclourà un número de telèfon mòbil i un correu electrònic de contacte. Els fulls successius contindran de nou el títol i el desenvolupament del treball i estaran numerades correlativament.

Els treballs s’enviaran per correu electrònic (**formacio@comll.cat**) identificant a l’assumpte que es tracta del IV Premis a projectes de recerca en l’Atenció Primària de salut 2024 i sol·licitant confirmació de recepció.

El/s premi/s es podran declarar desert/s.

La decisió es comunicarà per escrit a les persones guanyadores. Els premis es lliuraran a nom de la primera persona signant del projecte qui serà la que gestionarà el premi a través del Col.legi oficial de Metges de Lleida.

Les persones participants autoritzen expressament que el seu nom i cognoms i imatge siguin publicats a mitjans de comunicació, plataformes o xarxes socials que el COMLL, l’lCS àmbit Atenció Primària i l’ IDIAPJGol triïn amb la finalitat única de promocionar els premis i els treballs guanyadors.

La participació als premis suposa l’acceptació íntegra de les bases.

# Jurat i avaluació

L’avaluació i resolució dels premis presentats la farà un jurat que estarà format per tres persones, dues professionals d´Atenció Primària (*Dra. Anna Pons Rodríguez*  i *Dra. Inés Cruz Esteve*), i una representant del COMLL (*Dra. M. Cruz Urgelés Castillón*). Els premis s’atorgaran als projectes que aconsegueixin les 2 màximes puntuacions del jurat. Les persones participants renuncien de manera expressa a fer qualsevol impugnació sobre la decisió del jurat que serà inapel·lable.

En prevenció de qualsevol conflicte d’interès, cap membre del jurat avaluarà un projecte amb el que tingui alguna implicació.

Els avaluadors no podran presentar treballs en aquesta convocatòria.

# Acte d’entrega de premis

L’entrega dels IV Premis a projectes de recerca en l’Atenció Primària de salut 2024, es farà en el transcurs del mes de novembre de 2024.